Document ID: /roh_data/filtered/fineweb-2-filterrobots_roh.jsonl.gz/56758

I saja en l'interess da domadus pajais ch'ins vegnia ad ina soluziun paschaivla. Quai ha la chanceliera tudestga Angela Merkel ditg d'ina conferenza da pressa communabla cun il primminister tirc Ahmed Davutoglu.
Merkel ha era signalisà la prontezza da vegnir encunter a la Tirchia areguard levgiaments per burgais tircs da vegnir en il pajais. La Germania offreschia d’accelerar il process da visums. En il medem mument ha Merkel insistì da reducir l'affluenza da fugitivs sur la Tirchia.
RR Novitads 16:00